Komission asetus (ETY) N:o 1487/73, annettu 30 päivänä toukokuuta 1973, tavaroiden luokittelusta yhteisen tullitariffin nimikkeeseen 87.06



Virallinen lehti nro L 149 , 06/06/1973 s. 0015 - 0015

Suomenk. erityispainos Alue 2 Nide 2 s. 0006

Kreikank. erityispainos: Luku 02 Nide 1 s. 0202

Ruotsink. erityispainos Alue 2 Nide 2 s. 0006

Espanjank. erityispainos: Luku 02 Nide 2 s. 0026

Portugalink. erityispainos: Luku 02 Nide 2 s. 0026



KOMISSION ASETUS (ETY) N:o 1487/73, annettu 30 päivänä toukokuuta 1973, tavaroiden luokittelusta yhteisen tullitariffin nimikkeeseen 87.06 EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1) ja erityisesti sen 3 artiklan, sekä katsoo, että tarvitaan säännöksiä yhteisen tullitariffin nimikkeistön yhdenmukaisen soveltamisen varmistamiseksi luokiteltaessa nimikkeisiin 87.01-87.03 kuuluvien moottoriajoneuvojen vääntömomentin tasaisen voimansiirron varmistamiseksi tarkoitettuja voimansiirtoakseleita, kardaaniniveliä ja yleisesti nivelhaarukoita, neuvoston 28 päivänä kesäkuuta 1968 antaman asetuksen (ETY) N:o 950/68(2), sellaisena kuin se on viimeksi muutettuna 15 päivänä toukokuuta 1973 annetulla neuvoston asetuksella (ETY) N:o 1354/73(3), liitteenä olevassa yhteisessä tullitariffissa kuuluvat: - XVI jakson 84 ryhmään ja erityisesti nimikkeeseen 84.63 "kampiakselit ja muut voimansiirtoakselit, laakerinpesät, liukulaakerit, hammaspyörät ja -pyörästöt (myös kitkapyörät, hammasvaihteet, vaihdelaatikot ja muut nopeudensäätöpyörästöt) sekä vauhtipyörät, hihnapyörät ja -pyörästöt, väkipyörät, kytkimet ja akselikytkimet", - XVII jakson 87 ryhmään ja erityisesti nimikkeeseen 87.06 "nimikkeiden 87.01-87.03 moottoriajoneuvojen osat ja tarvikkeet", edellä mainittujen voimansiirtoakseleiden, kardaaninivelten ja nivelhaarukoiden ominaisuudet ovat sellaiset, että ne kestävät moottoriajoneuvoille ominaisen suuren kierrosnopeuden aiheuttaman rasituksen, nämä tavarat eivät ole yhteisen tullitariffin XVII jakson 2 huomautuksen e alakohdassa tarkoitettuja voimakoneiden ja moottoreiden olennaisia tarvikkeita, eikä nimikettä 84.63 näin ollen voida ottaa huomioon niiden luokittelussa tariffiin, yhteisen tullitariffin XVI jakson 1 huomautuksen k alakohdan mukaan tähän jaksoon eivät kuulu XVII jakson tavarat; edellä mainitut voimansiirtoakselit, kardaaninivelet ja nivelhaarukat ovat nimikkeessä 87.06 mainittuja nimikkeiden 87.01-87.03 moottoriajoneuvojen osia ja tarvikkeita; mainitut tavarat on näin ollen luokiteltava ensin mainittuun nimikkeeseen yhteisen tullitariffin nimikkeistön 1 yleisen tulkintasäännön mukaisesti, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Nimikkeiden 87.01-87.03 moottoriajoneuvojen vääntömomentin tasaisen voimansiirron varmistamiseksi tarkoitetut voimansiirtoakselit, kardaaninivelet ja yleisesti nivelhaarukat kuuluvat yhteisen tullitariffin nimikkeeseen 87.06: Nimikkeiden 87.01-87.03 moottoriajoneuvojen osat ja tarvikkeet. 2 artikla Tämä asetus tulee voimaan kahdeksantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä toukokuuta 1973. Komission puolesta Puheenjohtaja François-Xavier ORTOLI (1) EYVL N:o L 14, 21.1.1969, s. 1 (2) EYVL N:o L 172, 22.7.1968, s. 1 (3) EYVL N:o L 141, 28.5.1973, s. 23